ด่วน! สหรัฐประกาศขึ้นภาษีนำเข้าสินค้าจีน 25% วงเงิน 2 แสนล้านดอลลาร์
ด่วน! สหรัฐประกาศขึ้นภาษีนำเข้าสินค้าจีน 25% วงเงิน 2 แสนล้านดอลลาร์
ด่วน! สหรัฐประกาศขึ้นภาษีนำเข้าสินค้าจีน 25% วงเงิน 2 แสนล้านดอลลาร์
10 พ.ค. 2562

สืบเนื่องจากการประชุมเจรจาการค้าระหว่างสหรัฐอเมริกาและสาธารณรัฐประชาชนจีนในวันพฤหัสที่ 9 พฤษภาคม 2561 ที่มีการรายงานข่าวว่าประธานาธิบดีโดนัลด์ ทรัมป์ เตรียมประกาศขึ้นภาษีนำเข้าสินค้าจีน 25% วงเงิน 2 แสนล้านดอลลาร์ ซึ่งประเด็นดังทั่วโลกรอความชัดเจนการเจรจาจะออกมาอย่างไร
โดยล่าสุดเข้าวันที่ 10 พฤษภาคม ตามเวลาสหรัฐ ทางฝ่ายบริหารของสหรัฐได้ปรับขึ้นภาษีนำเข้าสินค้าจากจีนเป็น 25% จากเดิมอยู่ที่ 10% ในวงเงิน 2 แสนล้านดอลลาร์
ส่วนทางฝ่ายกระทรวงพาณิชย์ของจีนระบุว่ารู้สึกผิดหวังที่ทางสหรัฐขึ้นภาษีสินค้านำเข้าของจีน ดังนั้นทางจีนจึงถูกบีบบังคับให้ใช้มาตรการตอบโต้
ขณะเดียวกันแม้ว่าการเจรจาการค้าจะยังคงดำเนินต่อในวันศุกร์นี้(10พ.ค.) แต่แหล่งข่าวมีการคาดการณ์ว่าจะยังไม่มีพัฒนาการสำคัญอะไรในวันนี้ พร้อมกันนั้นยังแสดงถึงความกังวลในเรื่องของเอกสารฉบับร่างที่ทางจีนส่งมาให้กับสหรัฐก่อนการเจรจาในครั้งนี้ที่มีเนื้อหาที่คล้ายกับต้องการพูดคุยถึงเรื่องที่ได้มีการตกลงร่วมกันไปก่อนหน้านี้แล้ว